
Parlamentul României

Camera Deputaţilor

Comisia pentru apărare, ordine                                                              Bucureşti, 11.11.2003

publică şi siguranţă naţională                                                                  PL 694/2003
Nr.32/746/2003

RAPORT

asupra proiectului de Lege privind aprobarea plăţii unor contribuţii voluntare ale României la bugetul Înaltului Comisariat al Naţiunilor Unite pentru Refugiaţi şi la bugetul Organizaţiei Naţiunilor Unite pentru finanţarea programelor de asistenţă umanitară internaţională.
1. În conformitate cu prevederile art.89 din Regulamentul Camerei Deputaţilor,
Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege privind aprobarea plăţii unor contribuţii voluntare ale României la bugetul Înaltului Comisariat al Naţiunilor Unite pentru Refugiaţi şi la bugetul Organizaţiei Naţiunilor Unite pentru finanţarea programelor de asistenţă umanitară internaţională, trimis cu adresa nr. 694 din 06.11.2003 şi înregistrat cu nr. 32/746 din 07.11.2003.

  Consiliul Legislativ, cu nr.1418/07.10.2003, a avizat favorabil proiectul de lege, cu anumite observaţii şi propuneri care au fost însuşite de către iniţiator.

   Proiectul de lege prevede plata unei contribuţii voluntare din partea României în valoare de 7000 dolari SUA, la bugetul Înaltului Comisariat al Naţiunilor Unite pentru Refugiaţi (ICNUR), precum şi a sumei de 5000 dolari SUA pentru finanţarea programelor de asistenţă umanitară internaţională, sume ce vor fi suportate din bugetul pe 2003 al Ministerului Afacerilor Externe.

2. Proiectul face parte din categoria legilor ordinare şi se adoptă potrivit prevederilor art. 76 alin.(2) din Constituţie.

3. La dezbaterea proiectului, a participat în calitate de invitat, în conformitate cu prevederile art. 51 şi 52 din Regulamentul Camerei Deputaţilor, domnul chestor Mircea Alexandru, Secretar de Stat pentru Relaţia cu Parlamentul din Ministerul Administraţiei şi Internelor.

4. La lucrările comisiei au fost prezenţi 21 deputaţi, din totalul de 26 de membri ai comisiei.

    Proiectul de lege a fost avizat favorabil, cu unanimitatea voturilor deputaţilor prezenţi.

5. Proiectul a fost adoptat de Senat, în şedinţa din 3 noiembrie 2003.

    În urma dezbaterii, în şedinţa din 11 noiembrie 2003, comisia a hotărât să supună acest proiect de lege Plenului Camerei Deputaţilor spre dezbatere şi adoptare, în forma adoptată de Senat.

VICEPREŞEDINTE,

Marcu TUDOR

Red.consult. Roxana Rus

Red.s.c. Anca Barb

Către,

BIROUL PERMANENT AL 

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea plăţii unor contribuţii voluntare ale României la bugetul Înaltului Comisariat al Naţiunilor Unite pentru Refugiaţi şi la bugetul Organizaţiei Naţiunilor Unite pentru finanţarea programelor de asistenţă umanitară internaţională, trimis cu adresa nr.694 din 06.11.2003 şi înregistrat cu nr.      32/746 din 07.11.2003.


În raport de obiectul şi conţinutul său, proiectul face parte din categoria legilor ordinare.

VICEPREŞEDINTE,

Marcu TUDOR

